MAEZTU PEREZ (EH Bildu, 2014-10-02):
Arratsalde on guztioi.
Urdaibain, zehazki Urdaibaiko ezkerraldeko saneamenduarekin momentu honetan gertatzen dena ondo azaltzeko, adibide metaforiko bat jarriko dut uste dudalako garrantzitsu dela ondo adieraztea zer gertatzen den momentu honetan daukagun biosferaren erreserba bakarrean.
Askotan, tribuna honetara ateratzen garenean, talde bakoitzak bere jarrera finkatua ekartzen duelako eta ez dagoelako aukerarik askotan jarrera aldatzeko. Baina kazetariren bat azken puntua hau jarraitzen ari bada edo herritarren bat bere etxetik osoko bilkura hau jarraitzen ari bada, uste dut oso garrantzitsua dela adieraztea momentu honetan Urdaibain gertatzen ari dena.
Eta metafora bat edo adibide bat jarriko dut. Imagínense ustedes el Museo Guggenheim, el Museo Guggenheim de Bilbao, lleno de visitantes, llenos de turistas y en un momento dado, los visitantes, porque no tienen otro lugar donde hacerlo, hacen sus necesidades debajo de un Kandinsky o de cualquier...
...y en un momento dado los visitantes, porque no tienen otro lugar donde hacerlo, hacen sus necesidades debajo de un Kandisky o de cualquier otro cuadro.
Pues eso es lo que está pasando hoy en día en otro patrimonio que tenemos, un patrimonio paisajístico y un patrimonio medioambiental, como es la única Reserva de la Biosfera de nuestra tierra.
Hori da hain zuzen ere egunero eta azken 30 urteetan Urdaibaiko Biosferaren Erreserban gertatzen ari dena eta 30 urte esan ditut urte guzti horiek igaro direlako Unescok Urdaibai Biosferaren Erreserba izendatu zuenetik.
Izendapen hori Urdaibaiko sistema naturalak eta aniztasun biologikoa kontserbatzeko eta bertako baliabideen erabilera razionala zaintzeko helburu nagusiarekin egin zen, horrela jasotzen baitu izendapen horrek. Sistema naturalak eta aniztasun biologikoa kontserbatzea, hori da helburu nagusia.
Eta betetzen ari da helburu hori? Ba ikerketa edota azterketa guztien arabera ez. Hainbat txosten edo azterketa irakurri ahal izango nituzke momentu honetan, Euskal Herriko Unibertsitateak 2008. urtean egindakoak, Azti Institutuak egindakoak baina uste dut esanguratsuena URA agentziak egindakoa dela, hain zuzen ere, trantsizio uren eta itsasertzeko uren egoera ekologikoaren jarraipena egiteko sareak urtero ateratzen duen emaitzen txostena.
Eta hemen ditut datuak. Aurten ere URA agentziaren web gunean publikatu direnak. Ur masa guztiak aztertzerako orduan, joaten baldin bagara Oka errekara –Oka da Urdaibain itsasoratzen den erreka–, uren egoera ekologikora baldin bagoaz, 2008. urtean eskasa, 2009. urtean txarra, 2010. urtean eskasa, 2011. urtean eskasa, 2012. urtean eskasa, 2013. urtean txarra.
Sailkapen honetan txarra, eskasa baino txarragoa da oraindik. Beraz, 2012. urtean nota txarrena lortu dugu Urdaibain, alegia, daukagun Biosferaren Erreserba bakarrean.
Gainera oso ondo azaltzen du txosten honek zein den arazoaren jatorria, saneamenduaren falta hain zuzen ere. Hauxe da, bertoko herritarren kakak zuzenean Oka errekara botatzen direlako eta zuzenean itsasora botatzen direlako Urdaibain.
Hori jakinda, daukagun Biosferaren Erreserba bakarrean egoera hori ematen dela oso tristea da Ingurumen sailburuaren jarrera gai honetan.
Jakinik arazo ekologiko larri bat daukagula Erreserba honetan, eta erreserba larri bat daukagu...